Liverpool a aflat cât trebuie să plătească pentru noul antrenor al echipei
Liverpool trebuie să-și caute un nou antrenor din sezonul următor, după ce Jurgen Klopp și-a anunțat plecarea de la echipă.
Chiar dacă mai avea contract cu echipa de pe Anfield, Klopp a decis să plece de la echipă la finele acestui sezon, după ce și-a manifestat intenția de a lua o pauză de la activitatea de antrenor.
Mai multe publicații din străinătate îl dau favorit pe Ruben Amorim (39 de ani) pentru postul pe care Jurgen Klopp îl va lăsa liber la finalul acestui sezon.
Liverpool a aflat cât trebuie să plătească pentru noul antrenor
Doar că Liverpool va trebui să plătească o sumă importantă dacă vrea să-l aducă pe Anfield pe antrenorul portughez de la Sporting Lisabona. Potrivit Times, acesta ar avea o clauză în valoare de 15 milioane de euro.
Rămâne de văzut dacă șefii de pe Anfield vor fi dispuși să plătească pentru antrenorul portughez, legat de un contract cu Sporting Lisabona până în 2026, sau se vor orienta către un alt antrenor.
???? Liverpool will have to pay €15m in compensation to Sporting if they want Rúben Amorim to be their new manager.
(Source: Times) pic.twitter.com/vN822tbygq
— Transfer News Live (@DeadlineDayLive) March 30, 2024
Fost antrenor la Braga, Amorim a fost numit ca antrenor la Sporting Lisabona în 2020, iar până acum a strâns 203 meciuri pe banca tehnică a echipei.
În 2021, Amorim a reușit să câștige primul titlu pentru Sporting Lisabona după 19 ani, iar în CV-ul său se mai adaugă și alte două Cupe ale Ligii, dar și o Supercupă a Portugaliei.
Liverpool, în acest sezon
Liverpool ocupă locul secund în Premier League cu 64 de puncte, la egalitate cu liderul Arsenal. După 28 de etape, "cormoranii" au înregistrat 19 victorii, șapte rezultate de egalitate și două înfrângeri.
Pentru "cormorani" urmează confruntarea cu Brighton & Hove Albion de duminică, 31 martie, de la ora 16:00, pe "Anfield". Meciul va conta pentru etapa #30 din eșalonul de elită al Angliei.
Urmăriți SPORT.RO și pe Google News